paragraph_text: 1901. godine službovao je kao inženjer vježbenik kod Zemaljske vlade u Zagrebu i kod Kotarske oblasti u Varaždinu. Od 1903. godine mjernički pristav Građevnog ureda u Osijeku, a 1919. godine upravnik osječkog Riječno–mjerničkog ureda. Iste je godine postao Veliki župan Virovitičke županije. Tijekom rada u Osijeku stupio u žestoku polemiku s arhitektom Viktorom Kovačićem zbog natječaja za zgradu osječkog kazališta.